Μπραϊάν Ζουμπέρ

Ο Μπραϊάν Ζουμπέρ (γαλλ.: Brian Joubert, 20 Σεπτεμβρίου 1984) είναι Γάλλος αθλητής του καλλιτεχνικού πατινάζ. Ήταν παγκόσμιος πρωταθλητής για το 2007, τρεις φορές πρωταθλητής Ευρώπης (2004, 2007 και 2009), ενώ έχει στεφθεί έξι φορές πρωταθλητής Γαλλίας και έχει κερδίσει και ένα Γκραν Πρι Καλλιτεχνικού Πατινάζ.

 Βιογραφία 
Γεννήθηκε στο Πουατιέ της Γαλλίας και σε μικρή ηλικία πέρασε μια σοβαρή ασθένεια που οδήγησε στην απώλεια του ενός νεφρού του. Joubert, Brian, Loïc Lejay and Céline Longuèvre. Brian Joubert: la rage de gagner, Jacob-Duvernet (March 13, 2006). ISBN 2-84724-105-1  Λόγω της ασθένειας επέλεξε να ασχοληθεί με το πατινάζ αντί με άλλα, μαχητικά σπορ, που του άρεσαν περισσότερο. Ξεκίνησε να κάνει πατινάζ στην ηλικία των τεσσάρων, μαζί με τις δυο μεγαλύτερες αδερφές του.

Ο Ζουμπέρ είναι διασημότητα στη Γαλλία, εν μέρει λόγω και της σχέσης του με την πρώην Μις Γαλλία Λετίσια Μπλεζέ.2006 NBC Olympics biography, ανακτήθηκε 23 Ιανουαρίου 2009 Αργότερα ο Ζουμπέρ υπέβαλε μήνυση εναντίον της, επειδή εκείνη δήλωσε σε περιοδικά πως ήταν ομοφυλόφιλος και η σχέση ήταν "απλή βιτρίνα", Brian Joubert asks for 40,000 Euros, ανακτήθηκε 23 Ιανουαρίου 2009 κερδίζοντας τη δίκη και αποζημίωση 17.000 ευρώ.A new victory for Brian!, ανακτήθηκε 23 Ιανουαρίου 2009

Ο Γάλλος παγοδρόμος είναι γνωστός για τη δεινότητά του στα άλματα. Συνηθίζει τα τετραπλά salchow και τα τετραπλά toe loop. Στο Κύπελλο Ρωσίας του 2006, ο Ζουμπέρ εισήλθε στην ελίτ των ανδρών παγοδρόμων εκτελώντας τρία τετραπλά άλματα κατά τη διάρκεια του μεγάλου προγράμματός του.Brian Joubert: In Peak Form , ανακτήθηκε 23 Ιανουαρίου 2009 2006 Cup of Russia Highlights , ανακτήθηκε 23 Ιανουαρίου 2009 Έχει δηλώσει σε συνεντεύξεις ότι θεωρεί τα τετραπλά άλματα σημαντικά για το μέλλον του καλλιτεχνικού πατινάζ ως αθλήματος.Brian Joubert: Ready to Rally , ανακτήθηκε 23 Ιανουαρίου 2009

Ο αθλητής χρηματοδοτεί μια ένωση που υποστηρίζει τα παιδιά με σύνδρομο Ουίλιαμς. Το 2006 εξέδωσε την αυτοβιογραφία του με τίτλο Brian Joubert: le Feu sur la Glace (Μπράιαν Ζουμπέρ, Η Φωτιά Πάνω στον Πάγο).

 Παραπομπές 

 Εξωτερικοί σύνδεσμοι 
 Παρουσίαση στον ιστότοπο της Διεθνούς Ένωσης Πατινάζ

Κατηγορία:Γάλλοι αθλητές
Κατηγορία:Αθλητές της καλλιτεχνικής παγοδρομίας